Bodil Skjånes Dugstad

Bodil Skjånes Dugstad (1927–2021) var en norsk lærer, skoledirektør og Ap-politiker fra Trondheim.

Hun var lærerutdannet og var skoledirektør i Sør-Trøndelag i 1982–1992. I perioden deltok hun i utredningsarbeidet om senket skolestartalder. 

Hun var vararepresentant på Stortinget for Sør-Trøndelag i perioden 1973–1977. Fra 1973 til 1975, under Trygve Brattelis andre regjering, var Dugstad statssekretær i  Kirke- og undervisningsdepartementet.

Hun var datter av Ivar Skjånes. I 2002 utga hun en bok om sin far kalt Røde dager og blå timer. Hun ble ridder av St. Olavs Orden i 1993 for «fortjeneste av norsk skole og musikkliv». Hun var medlem av Trondheim bystyre, styreleder for Trondheim symfoniorkester, styremedlem ved Nasjonalgalleriet og hadde en rekke andre offentlige verv. 

 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for Sør-Trøndelag
Kategori:Statssekretærer fra Ap
Kategori:Lokalpolitikere i Trondheim
Kategori:Ap-politikere i Sør-Trøndelag
Kategori:Norske embets- og tjenestemenn
Kategori:Norske skoleledere
Kategori:Norske pedagoger
Kategori:Riddere av 1. klasse av St. Olavs Orden
Kategori:Personer fra Trondheim kommune